<classify> Chanzo cha picha, Getty ImagesChelsea haijakata tamaa ya kumsajili kiungo wa kati wa Benfica na Argentina Enzo Fernandez, 22, katika dirisha la uhamisho la Januari baada ya ofa yao ya mwanzoni mwa mwezi huu kukataliwa. RecordKikosi cha Graham Potter pia kinaweza kurejea na ofa iliyoboreshwa ya kumnunua kiungo wa kati wa Brighton na Ecuador Moises Caicedo, 21, huku Seagulls wakianza kutafuta mbadala wake. GuardianKiungo wa kati wa Barcelona na Ivory Coast Franck Kessie, 26, amekuwa akihusishwa kuhamia Stamford Bridge lakini anatazamiwa kusalia Hispania kumalizia msimu. Football.LondonChanzo cha picha, Getty ImagesChelsea pia wanamsaka beki wa kulia wa Lyon mwenye umri wa miaka 19 na timu ya taifa ya Ufaransa U21 Malo Gusto huku matumizi yao chini ya Todd Boehly yakikaribia 500m. TelegraphNewcastle United inaweza kumnasa winga wa Everton na timu ya taifa ya England U21 Anthony Gordon, 21, kama mbadala wa Chris Wood, ambaye ametua Nottingham Forest wiki jana. SportBrighton wanataka kumnunua beki wa kati wa Shakhtar Donetsk na Ukraine Mykola Matviyenko, 26 kwa ada ya pauni milioni 20 Telegraph.UEFA wanatarajiwa kurekebisha sheria ya fedha ambayo ina mwanya unaotumiwa na vilabu kusajili wachezjai kwa mikataba ya muda mrefu ikiwemo Chelsea iliyomsajili mshambuliaji wa Ukraine mwenye umri wa miaka 22 Mykhailo Mudryk kwa mkataba wa miaka nane na nusu. TimesChanzo cha picha, Getty ImagesKocha wa Lazio Maurizio Sarri, 64, anafuatiliwa na vilabu vya Tottenham na West Ham iwapo wataamua kuachana na Antonio Conte au David Moyes. IlmessaggeroManchester United ilifanya mazungumzo na mshambuliwaji wa Atletico Madrid na Ufaransa Antoine Griezmann, 31, msimu uliopita wa joto kabla ya kupata uhamisho wa kudumu kwenye kikosi cha Diego Simeone. Sky SportsWamiliki wa Crystal Palace David Blitzer na Joshua Harris wanaangalia uwezekano wa kuuza hisa zao na kuwekeza katika klabu ya Manchester United - hatua ambayo itairuhusu familia ya Glazer kusalia kudhibiti klabu hiyo ya Old Trafford. MirrorBarcelona wanavutiwa kumsajili kiungo wa kati wa Real Madrid na Uhispania Marco Asensio, 27, kwa uhamisho huru msimu huu wa joto, lakini bado yuko kwenye mazungumzo kuhusu mkataba mpya Bernabeu. SportKocha wa zamani wa Aston Villa Steven Gerrard, 42, anatazamiwa kukikosa kibarua cha kuinoa timu ya taifa ya Poland, huku meneja wa zamani wa Ureno Fernando Santos, 68, akikaribia kuteuliwa. Fabrizio Romano  <topic>: MICHEZO 